Crab and Claw วันนี้มาเดินที่สยามพารากอน เกิดนึกอยากกินสปาเก็ตตี้ซีฟู้ดขึ้นมา จำได้ว่ามี Voucher จากวงในสำหรับ Lunch set ที่ร้านนี้ในราคา 499฿net ร้านนี้อยู่บนชั้น G ของสยามพารากอน การเดินทางถ้าเดินมาจากสยามเซ็นเตอร์เข้ามาด้านข้างของสยามพารากอนให้เลี้ยวซ้ายเดินตรงมาเรื่อยๆ ทางไปโรงแรม Siam Kempinski จะเห็นร้านอยู่ทางซ้ายมือ ในร้านตกแต่งหรูหราสวยงามมีเชือกเส้นใหญ่ตกแต่งให้บรรยากาศของท่าเรืออยู่เล็กน้อย ตัวร้านมี 2 ชั้น 

เมนูที่ได้ลองก็มี
Green Salad  ได้ผักสลัดสีเขียวสดกรอบ ราดด้วยน้ำสลัดออกรสเปรี้ยว ในจานสีขาวขนาดกลาง ????????????

Clam Chorizo Fettuccine  ได้เฟตตูชินีที่ทางร้านทําเองผัดกับซอสมะเขือเทศผสมพริกและหอย Manila ซึ่งเป็นหอยสายพันธุ์นําเข้ารสชาติเหมือนหอยตลับในบ้านเราแต่มีเนื้อมากกว่า เฟตตูชินีเส้นแบนเนื้อหนาเคี้ยวอร่อย ซอสมะเขือเทศออกเปรี้ยวนำมีรสเผ็ดตามผัดมาแบบคลุกคลิก ได้หอยมาเยอะเหมือนกัน เนื้อหอยสดเนื้อแน่นไม่มีกลิ่น ????????????????

ตบท้ายด้วยไอศครีมวานิลาเนื้อแน่นเย็นเจี๊ยบแทบตักไม่เข้า รสชาติธรรมดา ????????????

บรรยากาศโดยรวมในร้านตกแต่งสวยงามโต๊ะเก้าอี้นั่งสบาย พนักงานแต่งตัวสุภาพคาดผ้ากันเปื้อนเขียนชื่อร้านชัดเจน การบริการก็ดีเยี่ยมอาหารก็มาเร็ว ราคาค่อนข้างสูงถ้าไม่ได้ซื้อ Voucher มา แต่รสชาติกับคุณภาพก็ใช้ได้เลยครับ น่าเสียดายที่วันนี้ไม่ได้มาชิม Clam Chowder และ Lobster ซึ่งเป็นอาหารขึ้นชื่อของร้านนี้ คงต้องกลับมาเยี่ยมเยียนร้านนี้อีกครั้ง

